

VÝCHOVNÝ PROGRAM

ŠKOLSKÝ KLUB DETÍ

Vypracovaný na základe zákona 245/2008 Z. z., o výchove

a vzdelávaní (školský zákon) a o zmene a doplnení

niektorých zákonov v znení neskorších predpisov.

Motto: *„Viera je láska. A tam, kde je láska, Boh si stavia svoj príbytok.“*

Názov: **„*Vychovávame všetkým čím sme a čo robíme "***

Forma výchovy a vzdelávania: poldenná

Výchovný jazyk: slovenský

Druh školského zariadenia: školský klub detí

Telefón: 0908 970 481, 0910 970 481

E-mail: riaditel@kzsms.sk

Internetová stránka: www.kzsms-zs.edupage.org

Dátum prerokovania v pedagogickej rade: 24.8.2023

Dátum prerokovania v rade školy:

Platnosť dokumentu: 1. september 2023

Zriaďovateľ: Rímskokatolícka cirkev

Biskupstvo Rožňava

Námestie baníkov 20,

048 01 Rožňava

Email: skolstvo@burv.sk

Telefón: +421 (0) 58 78 77 242, +421 (0) 58 78 77 244

Mgr. Jana Očkaíková

riaditeľka školy

**Obsah**

[1 Charakteristika ŠKD 4](#_Toc150722506)

[1.1 Veľkosť ŠKD 5](#_Toc150722507)

[1.2 Charakteristika detí /žiakov 5](#_Toc150722508)

[2 Vlastné ciele a poslanie výchovy 5](#_Toc150722509)

[2.3 Stratégie výchovno-vzdelávacej činnosti 7](#_Toc150722510)

[3 Kľúčové kompetencie 8](#_Toc150722511)

[4 Tematické oblasti výchovy ŠKD 10](#_Toc150722512)

[4.1 Charakteristika a ciele tematických oblastí výchovy 11](#_Toc150722513)

[4.1.1 Komunikácia a práca s informáciami 11](#_Toc150722514)

[4.1.2 Sebarozvoj a svet práce 12](#_Toc150722515)

[4.1.3 Zdravie a subjektívna pohoda 13](#_Toc150722516)

[4.1.4 Spoločnosť a príroda 14](#_Toc150722517)

[4.1.5 Kultúra a umenie 15](#_Toc150722518)

[5 Personálne zabezpečenie 16](#_Toc150722519)

[6 Materiálno-technické a priestorové podmienky 16](#_Toc150722520)

[7 Podmienky na zaistenie bezpečnosti a ochrany zdravia pri 17](#_Toc150722521)

[8 Vnútorný systém kontroly a hodnotenia detí 17](#_Toc150722522)

[9 Vnútorný systém kontroly a hodnotenia zamestnancov ŠKD 18](#_Toc150722523)

[10 Požiadavky na kontinuálne vzdelávanie pedagogických 19](#_Toc150722524)

[11 Výchovný plán 20](#_Toc150722525)

[12 Výchovné štandardy 20](#_Toc150722526)

[13 Výchovné osnovy 24](#_Toc150722527)

# Charakteristika ŠKD

Výchovná práca v školskom klube je zameraná na celkový rozvoj osobnosti dieťaťa. Vytvára podmienky pre spoločensky žiaduce aktívne naplnenie voľného času v čase mimo vyučovania, formuje ich návyky, rozvoj talentu, tvorivosti, racionálne využívanie voľného času. Výchovný program ŠKD je vypracovaný v súlade s cieľmi a princípmi zákona o výchove a vzdelávaní, vychádza z hlavných úloh výchovno - vzdelávacej činnosti v škole a rešpektuje záujmy i potreby deti. Svoju činnosť realizujeme v priestoroch ZŠ s MŠ sv. Jána Nepomuckého v Rožňave. Máme k dispozícií triedy, telocvičňu, areál školského dvora. Činnosť ŠKD je podporovaná dobrou spoluprácou s rodičmi. Do ŠKD sa prijímajú deti 1. - 4. ročníka na báze dobrovoľnosti a na základe písomnej žiadosti zákonného zástupcu dieťaťa.

ŠKD má za úlohu :

* vychovávať deti podľa základných kresťanských princípov, aby si osvojili evanjeliové pravdy a hodnoty a správali sa podľa zlatého pravidla: „Všetko, čo chcete, aby ľudia robili vám, robte aj vy im.“
* vytvárať atmosféru bezpečnosti, tolerancie, solidarity, otvorenosti a dôvery
* poskytnúť deťom priestor pre oddych, relaxáciu a rekreáciu
* vytvoriť podmienky, aby sa deti mohli kvalitne pripraviť na vyučovanie
* umožniť deťom, aby sa prejavovali ako slobodná a zodpovedná osobnosť
* viesť deti k osvojeniu zásad slušného správania, k empatickému prístupu
* podporovať deti k vytváraniu priateľských vzťahov s rovesníkmi
* poznávať individuálne schopnosti dieťaťa
* pomáhať deťom realizovať sa v činnostiach, ktoré ich zaujímajú, rozvíjať ich talenty
* učiť deti aktívne oddychovať
* podporovať tvorivosť detí
* upevňovať v deťoch hygienické návyky
* športovými činnosťami napomáhať zdravému vývinu detí

## Veľkosť ŠKD

ŠKD je súčasťou plno organizovanej základnej školy. Poskytujeme výchovu a vzdelávanie mimo vyučovania pre deti 1. - 4. ročníka našej základnej školy. ŠKD sa člení na 2 oddelenia. Počet vychovávateliek zodpovedá počtu otvorených oddelení v danom školskom roku.

Ranná činnosť ŠKD je zabezpečená v zbernej triede od 6:00 do 7:30,odpoludňajšia činnosť sa začína o 11:30, respektíve po skončení vyučovania, trvá do 16:30. Jednotlivé oddelenia ŠKD pracujú vo svojich oddeleniach. Stravovanie detí je zabezpečené v školskej jedálni v areáli školy. Výška mesačného príspevku na čiastočnú úhradu nákladov na činnosti ŠKD je uvedená v rozhodnutí riaditeľa školy pre ŠKD na príslušný školský rok.

## Charakteristika detí /žiakov

ŠKD navštevujú iba deti /žiaci našej základnej školy. Deti/žiaci do ŠKD prijímame na daný školský rok do 15. septembra na základe písomnej žiadosti rodiča resp. zákonného zástupcu dieťaťa. V prípade potreby a voľnej kapacity aj počas školského roka. Prihlásenie a odhlásenie musí byť písomnou formou.

# Vlastné ciele a poslanie výchovy

Naším poslaním je byť inštitúciou učiacou deti aktívnemu a prospešnému využívaniu voľného času tak, aby si každé dieťa bolo vedomé skutočnosti, že každý z nás je v niečom najlepší a že dôležitý je predovšetkým príjemný pocit z činnosti a radosť z aktivity. Chceme vzbudiť záujem o mimoškolskú činnosť ponúknutím pestrých a pre deti atraktívnych činností, vytvorením priestoru a vhodných podmienok pre výchovu všestranne harmonicky rozvinutého človeka.

Hlavným cieľom je:

* umožniť individuálny rozvoj osobnosti dieťaťa
* podporiť vytváranie jeho vzťahu k celoživotnému vzdelávaniu a rozvoju svojho talentu
* vychovávať aktívneho občana schopného žiť v otvorenej informačnej spoločnosti
* viesť dieťa k správnym návykom v oblasti vlastnej socializácie
* učiť ho úcte k ľudským právam a základným slobodám, k porozumeniu a znášanlivosti, tolerancii, kultúrnym a národným hodnotám a tradíciám štátu ako aj iným kultúram a národom
* nadviazať na kresťanskú výchovu v duchu Evanjelia pre formovanie ich integrovaného životného postoja a mravného vedomia
* pri priamej práci s deťmi nadviazať na kresťanskú výchovu
* podchytiť nadané a talentované deti a vytvárať podmienky na ich rast, realizáciu a prezentáciu schopností formou zapájania sa do rôznych súťaží a podujatí v rámci Slovenska ako aj Európskej únie
* v rámci športových útvarov vychovávať deti k zdravému životnému štýlu, pohybovými aktivitami vyrovnávať prevahu sedavých činností, vytvárať dobrú základňu pre uplatnenie detí aj v reprezentačných formách športu
* zapájať žiakov do aktivít v oblasti výchovy k ľudským právam v mimo vyučovacom čase organizovaním besied, súťaží, stretnutí, výstav, divadelných predstavení na tému ľudských práv a európskej spolupráce
* v zmysle Dohovoru o právach dieťaťa organizovať preventívne výchovné aktivity na aktuálne témy formou besied s odborníkmi, výcvikových aktivít a tematických sústredení (napr. protidrogový program, duchovné cvičenie a pod.)
* učiť deti vážiť si svoje telo, chrániť ho pred zneužitím, chrániť svoju intimitu a dôstojnosť ako aj intimitu a dôstojnosť ostatných
* učiť deti milovať blížneho ako seba samého – v každodennom živote napĺňať prikázanie lásky
* uplatňovať individuálny prístup, najmä vo vzťahu ku zdravotne znevýhodneným a talentovaným žiakom
* organizovať podujatia v spolupráci s farnosťou a mestom Rožňava
* zapájať sa do projektov organizovaných Ministerstvom školstva SR s cieľom zlepšovania podmienok práce a materiálového vybavenia

***2.1*** Charakteristika ***výchovného programu***

Výchovný program vychádza z cieľov a princípov výchovy a vzdelávania ustanovených v zákone č 245/2008 o výchove a vzdelávaní (školský zákon), vyhlášku č. 22/2022 o školských výchovno-vzdelávacích zariadeniach, školskom hospodárstve a stredisku odbornej praxe, ako aj medzinárodné dokumenty týkajúce sa detí a mládeže. ŠKD má dobré podmienky na uskutočňovanie aktivít v jednotlivých oblastiach výchovy. Hlavným základom, na ktorom staviame činnosť je kvalifikovaný personál, ktorý má bohaté skúsenosti v záujmovej činnosti detí.

*Priestorové podmienky -*triedy, telocvičňa, areál školského dvora, odborné učebne, PC učebne umožňujú realizáciu rozmanitej záujmovej činnosti. Máme dobré skúsenosti so spoluprácou s rodičmi, s kultúrnymi inštitúciami v meste, s obyvateľmi mesta Rožňava, členmi farskej komunity i s rôznymi podnikateľskými subjektmi v rámci mesta Rožňava a okolia.

***2.2*** Zameranie ŠKD

***Našim špecifikom*** je výchova v duchu kresťanských hodnôt a učenia v zmysle Deklarácie Gravissimum educationis, ktorá konštatuje, že katolícka škola, a teda aj školské zariadenie k nej príslušné, sleduje tie isté vzdelávacie,

kultúrne a výchovné ciele ako ostatné školy a školské zariadenia, ale je pre ňu charakteristické, že pre žiakov vytvára ovzdušie preniknuté duchom slobody a lásky podľa Evanjelia. Osobitnou úlohou je formovať žiaka na celostnú kresťanskú osobnosť, na základe kresťanských hodnôt ktorými sú: láskavosť, trpezlivosť, tolerancia, nábožnosť. V tomto sa katolícka škola a školské zariadenie odlišuje od každej inej.

## 2.3 Stratégie výchovno-vzdelávacej činnosti

V ŠKD sú spoločné výchovno-vzdelávacie postupy, metódy, zásady a pravidlá, ktorými pedagógovia budú viesť deti k získavaniu a rozvoju stanovených kompetencií. Sme si vedomí, že iba skutočná realizácia moderných motivačných, aktivizujúcich a zážitkových metód, teda

kvalitný proces výchovy a vzdelávania vo výchove mimo vyučovania je tým pravým základom úspešného plnenia cieľov VPŠ, takže budeme preferovať najmä heuristické, problémové, demonštračné, inscenačné metódy, adekvátne k druhu a obsahu činnosti. Výchovu a vzdelávanie zážitkom, neformálne vzdelávanie, interkulturalitu, brainstorming. Okrem toho budeme v činnosti využívať aj klasické metódy, najmä metódu tréningu v športových útvaroch. Všetky spomínané stratégie budú uplatňované tak, aby deťom umožnili rozvíjať, prípadne získavať nové vedomosti, zručnosti postoje, názory, tvorivosť, kreativitu, istotu, upevnili ich sebadôveru, sebahodnotenie, samostatnosť, zmysel pre tímovú prácu, aktivizovali ich pre vyšší výkon a pod.

# Kľúčové kompetencie

Kompetencie deti ŠKD nadväzujú na kompetencie žiakov základnej školy. Kompetencie sa v procese výchovno - vzdelávacej činnosti mimo vyučovania rozvíjajú a navzájom prelínajú v jednotlivých tematických oblastiach výchovy.

Dieťa sa rozvíja účasťou na záujmovej a výchovno - vzdelávacej činnosti. Kompetencie dieťaťa sú výsledkom obsahu výchovno - vzdelávacej činnosti a celkového výchovno - vzdelávacieho procesu ŠKD. Kompetencie predstavujú ideálny plánovaný cieľový výstup dosahovaný systematickým a postupným výchovno - vzdelávacím procesom počas pobytu dieťaťa v ŠKD. Dieťa ŠKD má osvojené tieto kľúčové kompetencie na úrovni zodpovedajúcej jeho individuálnym osobnostným možnostiam a dĺžke jeho pobytu v ŠKD.

**Kompetencie učiť sa učiť**

* rieši nové, neznáme úlohy a situácie
* zúčastňuje sa rôznorodých súťaží
* prejavuje záujem o nové informácie

**Komunikačné kompetencie**

* zrozumiteľne vyjadruje a obhajuje svoj názor
* vypočuje si opačný názor
* rozvíja si komunikačné schopnosti v oblasti moderných IKT
* prijíma spätnú väzbu

**Sociálne kompetencie**

* vlastným postupom rieši jednoduché konflikty
* pomenuje svoje potreby
* presadzuje autonómiu a práva svojej osobnosti
* efektívne spolupracuje v skupine
* uvedomuje si potreby ostatných žiakov

**Pracovné kompetencie**

* prejavuje samostatnosť pri plnení vytýčených úloh
* dokončí prácu
* kultivuje svoju vytrvalosť
* plní si svoje povinnosti
* plánuje a hodnotí svoje činnosti
* prijíma nové informácie a poznatky
* rozvíja svoje manuálne zručnosti

**Občianske kompetencie**

* uvedomuje si potrebu rešpektovania práv a slobôd iných osôb
* uvedomuje si potrebu prijatia zodpovednosti za svoje správanie
* je otvorený primeranému participovaniu na živote v záujmovom útvare a v ŠKD
* prejavuje úctu k rodičom a k starším osobám

**Kultúrne kompetencie**

* pozná kultúrne pamätihodnosti regiónu
* rozlišuje kultúrne a nekultúrne správanie
* rešpektuje iné kultúry a zvyky
* prijíma kultúrne podnety
* kultivuje svoj talent
* je otvorený spolupráci na kultúrnych podujatiach v záujmovom útvare
* ovláda základy kultúrneho správania

Kompetencie sa prostredníctvom výchovno-vzdelávacieho procesu rozvíjajú a navzájom prelínajú v jednotlivých tematických výchovných oblastiach.

Žiak si ich rozvíja účasťou na záujmovej a oddychovej činnosti.

# Tematické oblasti výchovy ŠKD

Obsahovú dimenziu výchovy mimo vyučovania reprezentujú tri piliere –personalizácia, inklúzia a subjektívna pohoda, ktoré sú obsiahnuté v tematických oblastiach výchovy.

Tematické oblasti výchovy sú:

1. Komunikácia a práca s informáciami

2. Sebarozvoj a svet práce

3. Zdravie a subjektívna pohoda

4. Spoločnosť a príroda

5. Kultúra a umenie

Výchovno-vzdelávacia činnosť v školských kluboch detí je vnútorne prepojená s obsahom a cieľmi základného vzdelávania.

Tematické oblasti výchovy sú kompatibilné so vzdelávacími oblasťami základného vzdelávania.

V tematickej oblasti výchovy ***Komunikácia a práca s informáciami*** sú integrované dve vzdelávacie oblasti – oblasť Jazyk a komunikácia a oblasť Matematika a práca s informáciami. Tematická oblasť

výchovy ***Sebarozvoj a svet práce*** je kompatibilná so vzdelávacou oblasťou Človek a svet práce. Tematická oblasť výchovy ***Zdravie a subjektívna pohoda*** súvisí so vzdelávacou oblasťou Zdravie a pohyb. V tematickej oblasti výchovy ***Spoločnosť a príroda*** sú integrované dve vzdelávacie oblasti – Človek a spoločnosť a Človek a príroda. Tematická oblasť výchovy ***Kultúra a umenie*** je kompatibilná so vzdelávacou oblasťou Umenie a kultúra.

Ciele tematických oblastí výchovy sú prispôsobené požiadavkám 21. storočia, záujmom a potrebám súčasných detí i trendom vo svete vzdelávania (digitalizácia, informatizácia, inklúzia, individualizácia a diferenciácia a i.). V tematických oblastiach výchovy sú integrované všetky ciele základného vzdelávania, ktoré boli adaptované vo vzťahu k charakteru výchovy mimo vyučovania a špecifikám výchovno-vzdelávacej činnosti v školskom klube detí v reálnej pedagogickej praxi. Tematické oblasti výchovy sú vzájomne prepojené, prelínajú sa a

nevystupujú ako samostatné a izolované časti. Nie sú uzavretým celkom, ale otvorenou obsahovou dimenziou výchovy mimo vyučovania, čo umožňuje ich aktualizáciu, inováciu a

obohatenie v rámci výchovných programov školských zariadení. Napĺňaním cieľov tematických oblastí výchovy sa školské kluby detí plnohodnotne podieľajú na intrapersonálnom i interpersonálnom rozvoji detí a ich príprave na život. Na úrovni plánovania obsahu výchovy a vzdelávania v konkrétnych školských kluboch detí sa odporúča vzájomné prelínanie a striedanie tematických oblastí výchovy. Tematické oblasti výchovy je možné implementovať v rámci všetkých druhov činností, s rešpektovaním zabezpečenia psychohygieny detí a ich oddychu v čase mimo vyučovania a v čase školských prázdnin. V školskom klube detí sa realizujú najmä oddychová a rekreačná činnosť, záujmová činnosť a príprava na vyučovanie.

## Charakteristika a ciele tematických oblastí výchovy

### Komunikácia a práca s informáciami

Charakteristika (opis) tematickej oblasti výchovy

* Verbálna a neverbálna komunikácia, virtuálna komunikácia, efektívna komunikácia, budovanie digitálnej stopy
* Riešenie konfliktov, aktívne počúvanie, prezentačné zručnosti
* Kritické myslenie, riešenie problémov, vyhľadávanie a detegovanie informácií (fakty, argumenty, názor, pocit, hoax), objektivita subjektivita interpretácií, komparácia informácií, overovanie informácií.
* Čitateľská, matematická a digitálna gramotnosť.

**Ciele tematickej oblasti výchovy Komunikácia a práca s informáciami**

1. Osvojovať si schopnosti prezentačných zručností, diskutovať, obhajovať vlastné názory s využitím analytických zručností a kritického myslenia.

2. Vyjadrovať názory ústnou aj písomnou formou v súlade s komunikačnou situáciou, v rôznom komunikačnom prostredí.

3. Vyjadrovať svoje myšlienky v materinskom aj cudzom jazyku, pracovať s knihou, tvoriť texty rôznych štýlov, tvoriť vlastné texty, pochopiť funkcie písanej reči a porozumieť významu textu.

4. Aplikovať informatickú kultúru založenú na rešpektovaní právnych a etických zásad používania IKT a mediálnych produktov.

5. Používať kritické a analytické myslenie pri poznávaní nebezpečenstva internetu a online prostredia (dostupnosť informácií, strata súkromia, otvorenosť k ľuďom).

6. Rozvíjať jazykové a komunikačné zručnosti s ohľadom na čistotu jazykového prejavu, rozvoja slovnej zásoby a gramatickej správnosti vyjadrovania.

7. Osvojovať si komunikačnú etiku.

8. Využívať matematické myslenie a logické operácie v každodennom živote a štúdiu.

### Sebarozvoj a svet práce

**Charakteristika (opis) tematickej oblasti výchovy**

* Personalizácia – priestor pre objavovanie a definovanie seba.
* Sebadôvera, sebapoznávanie – kto som, kým sa chcem stať, o čom snívam
* Manažment času (angl. time management), sebadisciplína, pevná vôľa.
* Budovanie „mojej značky“ – prezentovanie seba.
* Mäkké zručnosti (angl. soft skills) – tímová spolupráca, kooperácia, asertivita, tvorivé myslenie, empatia.
* Riešenie konfliktov, správne sa rozhodovať, vyjednávanie, atraktivita povolaní, nové pracovné pozície,digitalizácia a informatizácia.

**Ciele tematickej oblasti výchovy Sebarozvoj a svet práce**

1. Prejavovať podnikavosť, iniciatívnosť, tvorivosť a prirodzenú zvedavosť pri poznávaní sveta okolo seba.

2. Osvojovať si zručnosti riešiť konflikty, vyjadrovať svoje postoje a názory na primeranej úrovni empatie a asertivity.

3. Zapájať sa úspešne do bežného života rozvíjaním zručností finančnej gramotnosti.

4. Aplikovať metakognitívne stratégie pri postupoch vlastného učenia sa.

5. Využívať vlastné záujmy na podporu sebarealizácie a voľby povolania.

6. Aplikovať zručnosti kooperácie a spolupráce ako člen tímu, sociálnej skupiny.

7. Nadobúdať pracovné zručnosti v rôznych oblastiach ľudskej činnosti.

8. Byť zodpovedný za pracovné úlohy – dokončiť začatú prácu.

### Zdravie a subjektívna pohoda

**Charakteristika (opis) tematickej oblasti výchovy**

* Fyzické zdravie, duševné zdravie, zdravý životný štýl, životospráva, šport, cvičenie, režim dňa.
* Motivácia, ašpirácie, túžby.
* Postoje, názory.
* Sila prítomného okamihu, prežívanie svojej pozície – člena tímu, skupiny ako časť rastu, života.
* Subjektívna pohoda (angl. wellbeing) ako schopnosť bytia bez strachu, úzkosti, nežiť v obrane.
* Pocit šťastia – čo ma robí šťastným, čo mi prináša radosť.
* Pocit spokojnosti – zmysel života.
* Skutočný život a virtuálna realita.

**Ciele tematickej oblasti výchovy Zdravie a subjektívna pohoda**

1. Vykonávať činnosti zodpovedajúce svojmu osobnému potenciálu v oblasti pohybových aktivít, športu a telesnej výchovy.

2. Dosahovať duševnú rovnováhu prostredníctvom kompenzácie duševného a fyzického zaťaženia školského vyučovania pohybovými aktivitami.

3. Získať informácie o zdravom životnom štýle a uspokojiť svoje fyzické potreby (spánok, strava, pohyb, odpočinok ) vo svojom dennom režime.

4. Využívať svoje osobné záujmy na vlastnú sebarealizáciu a relaxáciu.

5. Využívať svoj talent a nadanie na vyjadrovanie svojej životnej spokojnosti.

6. Mať pozitívny vzťah k pohybovým aktivitám a športu s ich pravidelným začlenením do denného režimu.

7. Získať informácie o situáciách ohrozujúcich zdravie a vedieť poskytnúť prvú pomoc na veku primeranej úrovni. Poznať dôležité linky pomoci.

8. Upevňovať hygienické zásady, návyky základných sebaobslužných činností, poznať kultúru stolovania a aplikáciu zásad slušného správania v praxi.

9. Prejaviť prosociálne zručnosti pri sebapoznávaní, riešení emočných problémov, mať schopnosť zvládnuť vlastné pozitívne a negatívne emócie, riešiť kvalitu vzťahov s rodičmi, spolužiakmi, učiteľmi/vychovávateľmi.

10. Získať správne návyky držania tela a mať kultivovaný pohybový prejav.

11. Nadobudnúť odolnosť a zdravé sociálne návyky ako prevenciu pred rizikovým správaním.

### Spoločnosť a príroda

**Charakteristika (opis) tematickej oblasti výchovy**

* Hodnoty v spoločnosti, sloboda, demokracia, práva a povinnosti. Ľudské práva.
* Sociálne znevýhodnené (vylúčené) skupiny.
* Inkluzívny prístup k životu – prijatie druhého za partnera, spoločníka, spolutvorcu.
* Medziľudské vzťahy, tolerancia, akceptácia, rešpektovanie, dialóg, konsenzus, kompromis, lojalita.
* Trvalo udržateľný rozvoj.
* Planéta Zem.
* Vesmír.
* Globálne problémy ľudstva.

**Ciele tematickej oblasti výchovy Spoločnosť a príroda**

1. Utvrdzovať etické správanie, prijímanie odlišnosti, občianske postoje a zručnosti ako trvalé aspekty občianskej spoločnosti.

2. Upevňovať vlastné poznanie a aplikáciu spoločenských, kultúrnych a právnych noriem v správaní voči okoliu.

3. Diskutovať o mediálne aktívnych skupinách, ktoré spochybňujú demokratické hodnoty a propagujú extrémizmus v rôznych oblastiach (napr. youtuberi, influenceri propagujúci nežiadúce postoje a názory v rozpore s demokratickými hodnotami a spoločenskými normami).

4. Aplikovať prírodovedné vedomosti a formulovať argumenty na podporu rozhodnutí a odporúčaní súvisiacich so spoločenskými alebo globálnymi výzvami.

5. Demonštrovať zásady environmentálneho prístupu k životnému prostrediu.

6. Rozvíjať abstraktné myslenie smerujúce k pochopeniu podstaty témy a aj experimentovanie a bádanie.

7. Zapájať sa do výberu a realizácie dobrovoľníckych aktivít.

### Kultúra a umenie

**Charakteristika (opis) tematickej oblasti výchovy**

* Kultúrne dedičstvá – tradície, zvyky, obyčaje.
* Rozmanitosť a vplyv iných kultúr.
* Národná hrdosť, vlastenectvo.
* Slovensko – moja krajina.
* Náboženstvá.
* Národnostné menšiny.
* Umenie – výtvarné, hudobné, literárno-dramatické.
* Sebavyjadrenie cez umenie.

**Ciele tematickej oblasti výchovy Kultúra a umenie**

1. Aplikovať podnety moderného výtvarného umenia, podnety inšpirované dejinami umenia, podnety architektúry, podnety fotografie, podnety videa a filmu, podnety elektronických médií, podnety dizajnu a remesiel, podnety speváckej a inštrumentálnej činnosti, podnety iných oblastí

poznávania sveta pri vlastnom experimentovaní, rozvíjaní tvorivosti a kreativity postavených na vlastnom zážitku a skúsenosti.

2. Nadobudnúť interkultúrne kompetencie a uvedomovať si vzájomný vplyv rôznych kultúr na Slovensku v kontexte histórie a súčasnosti.

3. Využívať rôzne formy umenia (hudobné, výtvarné, dramatické, tanečné) na vlastné sebavyjadrenie, originálne reflexie skutočnosti, schopnosti kritického čítania a interpretácie.

4. Prejavovať vzťah k ľudovým tradíciám, ochrane a poznávaní kultúrneho dedičstva, poznávaniu kultúrnych hodnôt umenia.

5. Využívať pri komunikácii a interakcii s ľuďmi poznatky o kultúrach, náboženstve a tradíciách národnostných menšín žijúcich na Slovensku.

6. Vnímať umenie a kultúru na základe súčasných kultúrnych procesov a aktuálnych problémov, chápať význam estetických faktorov a estetickej činnosti v každodennom živote, význam umenia v živote jednotlivca a spoločnosti.

7. Rozvíjať poznanie seba ako euroobčana v oblasti kultúry, využívať skúsenosti muzeálnej a galerijnej pedagogiky.

# Personálne zabezpečenie

Personálne je prevádzka ŠKD zabezpečená vychovávateľmi ZŠ s MŠ sv. Jána Nepomuckého, ktorí svojím vzdelaním spĺňajú podmienky odbornej spôsobilosti v príslušnej činnosti. Priebežne, podľa potreby a záujmu si doplnia odbornosť samo štúdiom a účasťou na odborných seminároch. Akékoľvek pripomienky sa riešia na pedagogických radách.

# Materiálno-technické a priestorové podmienky

ŠKD bude využívať pre svoju činnosť pridelené triedy, telocvičňu, počítačové učebne, odborné učebne, basketbalové koše na školskom dvore , areál školského dvora.

# Podmienky na zaistenie bezpečnosti a ochrany zdravia pri

***výchove***

Pracovníci ŠKD sa radia Pracovným poriadkom pre zamestnancov školy, pravidlami bezpečnosti a ochrany zdravia pri práci a školským poriadkom:

* žiaci dodržujú zásady bezpečnosti a ochrany zdravia pri pobyte v ŠKD a v priestoroch školy
* žiaci sa riadia pravidlami školského poriadku pre žiakov
* na začiatku záujmového útvaru vedúci krúžku preberá žiakov priamo od vychovávateľky ŠKD bez vedomia vedúceho krúžku nesmie žiak opustiť priestory ŠKD nesmie sa zdržovať na chodbách, v šatni, na WC ani ďalších priestoroch školy
* do záujmových krúžkov odchádzajú žiaci v sprievode vedúceho záujmového krúžku, ktorý má za žiakov zodpovednosť po celú dobu trvania záujmového krúžku a ďalej až do odovzdania späť vychovávateľke ŠKD
* mimoriadny odchod z ŠKD bez osobnej prítomnosti rodičov alebo poverenej osoby bude povolený iba na základe písomnej žiadosti rodičov

# Vnútorný systém kontroly a hodnotenia detí

Pri hodnotení detí aplikujeme metódy individuálneho prístupu, motivácie, povzbudenia, pozorovania, rozhovoru a spätnej väzby od rodičov. Pri hodnotení dieťaťa budeme sledovať úroveň dosahovania očakávaných

výstupov v jednotlivých záujmových útvaroch, či oblastiach výchovy (kompetencie dieťaťa). V hodnotení dieťaťa rešpektujeme zmeny v jeho osobnostnom vývoji (otvorenosť hodnotenia). Dieťa učíme seba hodnoteniu.

**Cieľom tohto hodnotenia je:**

* poskytnúť žiakovi a jeho rodičom spätnú väzbu o jeho správaní
* naznačiť návod, ako postupovať pri odstraňovaní nedostatkov v správaní
* motivovať žiaka k lepším výkonom, samostatnosti, príp. podporiť sebavedomie žiaka povzbudiť v aktívnej a prospešnej činnosti

# Vnútorný systém kontroly a hodnotenia zamestnancov ŠKD

**Metodická činnosť** – bude zameraná na pomoc a usmernenie práce vychovávateľov. Pomoc bude spočívať pri vedení pedagogickej dokumentácie, zostavenie plánu práce a vyhodnotenie činnosti, obsah práce a zostavenie jednotlivých hodín záujmového útvaru. Usmernenie pri organizovaní práce s deťmi.

**Hospitačná činnosť** – bude zameraná na priame hospitácie v jednotlivých záujmových útvaroch počas školského roka. O vykonaní hospitácie bude vedený záznam a vyrozumený i vedúci útvaru, ktorého sa hospitácia týka. Pri hospitácii bude zameraná pozornosť:

* na kvalitu práce pracovníka
* obsah hodiny
* zaujatie detí
* tvorivosť
* návštevnosť záujmového útvaru
* celková úroveň záujmového útvaru

**Publikačná činnosť** sa bude týkať propagácie činností ŠKD v miestnej a oblastnej tlači. Hlavnou propagandou budú naše úspechy a úspechy detí v súťažiach, olympiádach školského, okresného alebo krajského charakteru.

**Finančná činnosť** sa bude týkať vyberania poplatkov /mesačne/. O platbách sa bude viesť evidencia a tiež o čerpaní finančných prostriedkov. Financie sa budú vracať späť na činnosť záujmových útvarov. Budú nakupované potreby pre záujmové útvary, ale aj hradené poplatky za energie. Príspevok je znížený, ak rodič predloží riaditeľovi rozhodnutie o poskytovaní pomoci v hmotnej núdzi. Rodičia sumu hradia na účet školy. Rodičia budú informovaní o využití financií prostredníctvom vychovávateliek ŠKD.

# Požiadavky na kontinuálne vzdelávanie pedagogických

**zamestnancov**

Vzdelávanie pedagogických zamestnancov sa bude zamerať na:

* podporu účasti vo vzdelávacích programoch Európskej únie
* rozvoj právneho vedomia zamestnancov škôl a školských zariadení
* systematické celoživotné vzdelávanie vedúcich pedagogických zamestnancov vo všetkých oblastiach riadenia, inovácií legislatívy, v rozvoji osobnostných kvalít vedúceho pedagogického zamestnanca
* rozširovanie vedomostí o koncepte spoločnej Európy, o fungovaní mechanizmov európskych inštitúcií a práva
* zdokonaľovanie zručností vo využívaní a práci na PC
* skvalitňovanie jazykových spôsobilostí
* tvorivú prácu v zavádzaní nových metód a foriem práce pedagogických zamestnancov vo výchovno-vzdelávacom procese
* riešenie špecifických problémov metodiky výučby v práci s deťmi zo znevýhodneného rodinného a sociálneho prostredia
* oboznamovanie s európskymi vzdelávacími systémami, dokumentmi (Memorandum celoživotného vzdelávania), cieľmi a výzvami pre Slovensko po vstupe do Európskej únie a merateľnými výsledkami Slovenska v oblasti výchovy a vzdelávania podporovať ďalšie vzdelávanie pedagogických a nepedagogických zamestnancov ako súčasť ich kariérneho rastu, s cieľom zvyšovania kvality výchovy a vzdelávania v školách a školských zariadeniach.

# Výchovný plán

Je vypracovaný pre všetky oddelenia na školský rok. Vychovávatelia realizujú výchovno – vzdelávaciu činnosť tak, aby sa striedal odpočinok a relax so vzdelávaním (príprava na vyučovanie). Činnosť je plánovaná tak, aby sa uspokojovali záujmy a rozvíjali schopnosti všetkých detí.

***Počet výchovno-vzdelávacích činností / aktivít v jednotlivých oddeleniach ŠKD*:**

|  |  |
| --- | --- |
| **Názov tematických oblastí výchovy:** | Všetky oddelenia |
| I.a II.oddelenie |
| 1. Komunikácia a práca s informáciami | 180 |
| 1. Spoločnosť a príroda | 73 |
| 1. Sebarozvoj a svet práce | 39 |
| 1. Kultúra a umenie | 35 |
| 1. Zdravie a subjektívna pohoda | 36 |

# Výchovné štandardy

Nadväzujú na vzdelávacie štandardy žiakov v škole a na kľúčové kompetencie dieťaťa v ŠKD. Výkonovými štandardami stanovujeme kritériá úrovne zvládnutia obsahových štandardov. Sú to cieľové výstupy , ktoré má dosiahnuť dieťa na konci pobytu v ŠKD alebo po absolvovaní činnosti v záujmovom útvare. Obsahové štandardy – určujú vedomosť, zručnosť alebo schopnosť, ktorú má dieťa ovládať a ktorú má vedieť aj prakticky používať.

**Komunikácia a práca s informáciami**

|  |  |
| --- | --- |
| **Obsahový štandard** | **Výkonový štandard** |
| Gramatické a matematické cvičenie | Samostatne písať domáce úlohy |
| Techniky učenia, ako sa učiť, rozvíjanie vedomostí, čítanie textu, reprodukcia príbehu | Poznávať efektívne spôsoby učenia |
| Práca s informačnými zdrojmi, čítanie s porozumením, sebavzdelávanie | Byť otvorený, získavať nové  poznatky a informácie |
| Rozvíjanie slovnej zásoby, jazykolamy, zmyslové hry, doplňovačky, didaktické hry | Rozvíjať získané poznatky |

**Spoločnosť a príroda**

|  |  |
| --- | --- |
| **Obsahový štandard** | **Výkonový štandard** |
| Spolupráca, zodpovednosť, vytváranie pozitívnej klímy v záujmovom útvare, dodržiavanie školského poriadku. | Spolurozhodovať o živote v skupine |
| Prejavy úcty k ostatným ľuďom, tolerancia | Prejavovať úctu k rodičom, starším |
| Práva dieťaťa, ľudské práva, moje práva, tvoje práva | Rozlíšiť dodržiavanie a porušovanie ľudských práv a základných slobôd |
| Slovensko v Európe, Slovensko vo svete, úspechy slovenských športovcov, umelcov | Prejavovať základy hrdosti k národnej a štátnej príslušnosti |
| Spolužitie bez násilia | Rozlišovať kultúrne a nekultúrne prejavy v správaní sa |
| Správanie, ktoré konfliktu predchádza | Samostatne a kriticky riešiť jednoduché konflikty v záujmovom útvare |
| Deľba práca v rodine, problémy  v rodine, život detí, moja pomoc v  rodine | Rozlišovať a porovnávať vzťahy v rodine |
| Vulgarizmy, slang, gestá, neformálna komunikácia, spolužitie bez násilia | Rozlišovať kultúrne a nekultúrne prejavy v správaní sa |
| Vedenie rozhovoru, diskusia, dialóg,  Monológ | Vypočuť si opačný názor |
| Pozorovanie prírody, fauny a flóry, pozorovanie zmien v prírode, šetrenie energiami, vodou | Pomenovať základné princípy ochrany životného prostredia |
| Starostlivosť o izbové kvety, čistenie prírody, zber papiera, triedenie odpadu, využitie odpadových materiálov | Uplatňovať zručnosti v jednoduchých činnostiach pri tvorbe a ochrane životného prostredia |
| Práca s prírodnými materiálmi, jednoduché pokusy | Byť otvorený k experimentovaniu a hľadaniu nových poznatkov |

**Sebarozvoj a svet práce**

|  |  |
| --- | --- |
| **Obsahový štandard** | **Výkonový štandard** |
| Spolupráca, zodpovednosť, dodržiavanie školského poriadku v ŠKD, moje povinnosti | Spolurozhodovať o živote v skupine  Pracovať v skupine |
| Sebaobsluha, poriadok na stole, v oddelení, šatni | Kultivovať základné sebaobslužné a hygienické návyky |
| Sebahodnotenie, poznávanie rôznych profesií, úcta ku každému povolaniu, dodržiavanie denného režimu, vývoj ľudského života: detstvo, dospelosť, staroba, orientácia v čase minulosť, prítomnosť, budúcnosť | Vedieť si samostatne vytýčiť jednoduché osobné ciele |
| Práca s rôznym materiálom, netradičné pracovné postupy, zhotovenie darčeka, manipulačné  Zručnosti | Ovládať jednoduché manuálne a technické zručnosti |
| Karneval, veľkonočné a vianočné dekorácie, vlastná tvorba, výzdoba priestorov | Podieľať sa na tvorbe jednoduchých projektov |

**Kultúra a umenie**

|  |  |
| --- | --- |
| **Obsahový štandard** | **Výkonový štandard** |
| Hudba, výtvarné umenie, tanec, literatúra, dramatika | Prejavovať pozitívny vzťah k umeniu |
| Netradičné výtvarné techniky, hudobné a umelecké činnosti | Rozvíjať svoj talent a špecifické schopnosti |
|  |  |
| Nácvik kultúrneho vystúpenia, vlastná umelecká tvorba | Byť otvorený k tvorivej činnosti |
| Výzdoba priestorov, netradičné ozdoby | Prejavovať pozitívny vzťah k jednoduchej estetickej úprave prostredia |
| Veľká noc, Deň matiek, Úcta k starším, Vianoce | Podieľať sa na príprave kultúrnych podujatí a vystúpení v záujmovom útvare |
| Tematická vychádzka, pozorovanie zmien v prírode | Byť otvorený objavovať a vnímať krásu v bežnom živote |

**Zdravie a subjektívna pohoda**

|  |  |
| --- | --- |
| **Obsahový štandard** | **Výkonový štandard** |
| Turistika, cvičenie v telocvični, na ihrisku, športy- basketbal, futbal, tenis, stolný tenis, gymnastika | Relaxovať pravidelným cvičením  a pohybom.  Rozvíjať svoj športový talent a schopnosti |
| Čo je nikotín, fajčenie, alkohol  a zdravie | Pomenovať škodlivosť fajčenia,  alkoholu a iných drog |
| Otužovanie, relaxačné cvičenie,  skupinové hry | Vyjadriť význam pravidelného  pohybu a cvičenia |
| Podstata zdravia, zodpovednosť za svoje zdravie, príčiny ochorenia, racionálna strava, potravinová  pyramída | Vyjadriť význam dodržiavania  základných zásad zdravej výživy |
| Stravovacie návyky, pitný režim, striedanie práce s odpočinkom, prvá pomoc, obliekanie podľa ročných  období | Uvedomovať si základné princípy  zdravého životného štýlu |
| Záujmová činnosť, športová súťaž | Rozvíjať svoj športový talent a  Schopnosti |

# Výchovné osnovy

1. **Komunikácia a práca s informáciami**

|  |  |  |  |
| --- | --- | --- | --- |
| **Výchovno – vzdelávací cieľ** | **Obsah** | **Metódy a formy** | **I. a II.**  **oddelenie** |
| Získavať nové poznatky a informácie | Práca s informačnými zdrojmi, IKT, s encyklopédiou, slovníkom,  sebavzdelávanie | Individuálny prístup, aktivizácia,brainstorming, riešenie nových úloh | 40 |
| Rozvíjať získané poznatky | Rozvíjanie slovnej zásoby,  jazykolamy, zmyslové hry,  doplňovačky, didaktické hry | Individálny prístup | 40 |
| Rozvíjať autonómnosť  v príprave na vyučovanie | Domáce úlohy | Individálny prístup, tréning, motivácia, vysvetlenie, zábavné  didaktické hry | 50 |
| Rozvíjať  efektívne  spôsoby učenia  sa | Techniky učenia, ako sa učiť,  rozvíjanie vedomostí, čítanie textu , reprodukcia príbehu | Individuálny prístup, motivácia, povzbudenie,  prezentácia, motivačné  hodnotenie | 50 |

1. **Spoločnosť a príroda**

|  |  |  |  |
| --- | --- | --- | --- |
| **Výchovno – vzdelávací cieľ** | **Obsah** | **Metódy a formy** | **I. a II.**  **Oddelenie** |
| Spolurozhodovať  o živote  v skupine | Spolupráca, zodpovednosť,  vytváranie pozitívnej klímy  v záujmovom útvare, dodržiavanie školského poriadku | Individuálny prístup, motivácia, aktivizácia,  kooperačné hry | 6 |
| Prejavovať úctu  k rodičom, starším | Moja rodina, čo je domov, vlastné  zážitky, rozprávanie o domove,  prejavy úcty k ľuďom, tolerancia | Individálny prístup,  film, rozprávka, hranie rolí, hry na vciťovanie | 5 |
| Pochopiť význam dodržiavania ľudských práv  a základných slobôd | Práva dieťaťa, ľudské práva,  moje práva, tvoje práva, spolužitie bez násilia | Individuálny prístup, vysvetlenie, brainstorming | 5 |
| Posilniť základy  hrdosti k národnej  a štátnej príslušnosti | Slovensko v Európe,  Slovensko vo svete, úspechy  slovenských športovcov,  umelcov, žiakov | Individuálny prístup, vysvetlenie, výtvarná práca, tvorivá dielňa, film,  rozprávka | 4 |
| Využívať všetky  dostupné formy  komunikácie | Práca s počítačom,  komunikácia s internetom, tvorba detského časopisu | Individuálny prístup, brain storming, tréning, vlastná práca, prezentácia, riešenie  úloh | 5 |
| Rozlíšiť kultúrne  a nekultúrne prejavy  v správaní | Spolužitie bez násilia | Individuálny prístup, vysvetlenie | 5 |
| Vedieť samostatne  a kriticky riešiť jednoduché konflikty | Správanie, ktoré konfliktu  predchádza, čo je konflikt, z čoho konflikt vzniká | Individuálny prístup, vysvetlenie, hry na riešenie konfliktov, hranie  rolí, dramatizácia | 7 |
| Pochopiť základné  princípy ochrany životného prostredia | Pozorovanie prírody, pozorovanie zmien v prírode,  šetrenie energiami, vodou | Individuálny prístup, vysvetlenie, ekologické hry | 8 |
| Rozvíjať zručnosti pri  jednoduchej činnosti na tvorbe a ochrane  životného prostredia | Starostlivosť o izbové kvety,  čistenie prírody, zber papiera,  triedenie odpadu, využitie  odpadových materiálov, zber  gaštanov | Individálny prístup,  vysvetlenie,  motivácia,  aktivizácia,  prezentácia | 9 |
| Pochopiť význam  dodržiavania základných zásad  zdravej výživy | Podstata zdravia, zodpovednosť za svoje zdravie,  príčiny ochorenia, racionálna strava | Individuálny prístup, vysvetlenie, hranie rolí,  dramatizácia, film | 9 |
| Poznať základné princípy zdravého  životného štýlu | Stravovacie návyky, pitný  režim, striedanie práce  s odpočinkom, prvá pomoc,  obliekanie podľa ročných období | Individuálny prístup, vysvetlenie, aktivizácia, hranie rolí, beseda  s lekárom, súťaž, film | 10 |

1. **Sebarozvoj a svet práce**

|  |  |  |  |
| --- | --- | --- | --- |
| **Výchovno – vzdelávací cieľ** | **Obsah** | **Metódy a formy** | **I. a II.**  **Oddelenie** |
| Vytyčovať si jednoduché osobné ciele | Seba hodnotenie, minulosť,  prítomnosť, budúcnosť,  poznávanie rôznych profesií,  úcta ku každému povolaniu | Motivácia, povzbudenie,  rozhovor, sociálne hry, vychádzka, exkurzia | 8 |
| Porozumieť významu  Osobnej zodpovednosti | Príprava na vyučovanie,  splnenie úlohy, presnosť a čistota práce | Individuálny prístup, rozhovor, tréning, vysvetlenie, hodnotenie, hry na dôveru, vlastná  práca, projekt | 8 |
| Vedieť spolupracovať so skupinou | Spolupráca, vytváranie  kladného vzťahu k ostatným, hrdosť na spoločný  výsledok práce | Individuálny prístup, motivácia, kooperačné hry, spoločné podujatia,  besiedka | 7 |
| Rozvíjať základy  manuálnych, technických  a pracovných zručností | Práca s rôznym materiálom, netradičné pracovné postupy, zhotovenie darčeka, manipulačné  zručnosti, vlastná  tvorba | Individuálny prístup, vysvetlenie, povzbudenie, brainstorming, tvorivá  dielňa, kooperačné hry, vlastná práca, prezentácia | 8 |
| Získať základné zručnosti v tvorbe  jednoduchých  projektov | Maska na karneval, kalendár, návrh oddychového kútika | Individuálny prístup, vysvetlenie, povzbudenie, tvorivá dielňa. Vlastná práca,  prezentácia | 8 |

1. **Kultúra a umenie**

|  |  |  |  |
| --- | --- | --- | --- |
| **Výchovno – vzdelávací cieľ** | **Obsah** | **Metódy a formy** | **I. a II.**  **oddelenie** |
| Rozvíjať základy  vzťahu k umeniu | Hudba, výtvarné umenie, tanec,  nácvik programu, prezentácia | Motivácia, ukážka,  povzbudenie, návšteva  kultúrneho podujatia | 6 |
| Rozvíjať talent a špecifické schopnosti | Netradičné výtvarné techniky,  literárna a dramatická tvorba,  hudobné a tanečné činnosti | Individuálny prístup, motivácia, povzbudenie, brainstorming, výstava  prác, súťaž | 6 |
| Rozvíjať základy  tvorivých schopností a zručností | Vlastná tvorba, prezentácia,  príprava kultúrneho vystúpenia | Individuálny prístup, motivácia, povzbudenie,  aktivizácia, výstava prác | 6 |
| Prejavovať pozitívny  vzťah k jednoduchej  estetickej úprave  prostredia | Netradičné ozdoby, dekorácia , úprava triedy, úprava zovňajška | Individuálny prístup, motivácia, prezentácia,  povzbudenie, výstava prác | 6 |
| Podieľať sa na príprave kultúrnych  podujatí | Mikuláš, Vianoce, Fašiangy, Veľká Noc, Deň matiek,  Deň detí | Individuálny prístup, vysvetlenie, ukážka, film | 11 |

1. **Zdravie a subjektívna pohoda**

|  |  |  |  |
| --- | --- | --- | --- |
| **Výchovno – vzdelávací cieľ** | **Obsah** | **Metódy a formy** | **I. a II.**  **oddelenie** |
| Rozvíjať  schopnosť  relaxovať  pravidelným pravidelným cvičením a pohybom | Turistika, cvičenie v telocvični, na  ihrisku, športy basketbal, futbal, tenis , stolný tenis , gymnastika | Individuálny prístup, motivácia, povzbudenie,  tréning, aktivizácia | 9 |
| Pochopiť  škodlivosť  fajčenia, alkoholu a iných drog | Čo je nikotín, fajčenie, alkohol a zdravie | Individuálny prístup, vysvetlenie, film, súťaž,  výtvarné stvárnenie zážitku | 8 |
| Pochopiť význam pravidelného  pohybu a cvičenia | Otužovanie, relaxačné cvičenie  ,skupinové hry, športové disciplíny | Individuálny  prístup, povzbudenie,  motivácia, tréning, aktivizácia | 10 |
| Rozvíjať športový talent  a schopnosti Rozvíjať  vytrvalosť | Záujmové a športové útvary,  netradičné športy, futbal, basketbal | Individuálny prístup, motivácia, povzbudenie,  aktivácia, súťaž | 9 |